laion/Wikipedia-Exotic huggingface dataset:
שאדי שעבאן

שאדי שעבאן (בערבית: شادي شعبان; נולד ב-4 במרץ 1992) הוא כדורגלן עבר ערבי-ישראלי המשחק בנבחרת פלסטין. שעבאן נולד בעכו, ישראל, למשפחה ערבית-ישראלית. החל את דרכו ככדורגלן במחלקת הנוער של מכבי חיפה – ב-8 באוגוסט 2010 ערך את הופעת הבכורה שלו בקבוצה הבוגרת של המועדון – כשנכנס כמחליף במשחק מול עירוני קריית שמונה במסגרת גביע הטוטו. ב-15 בינואר 2011 ערך את הופעת הבכורה שלו בליגת העל הישראלית, כשנכנס כמחליף בתיקו 2–2 מול הפועל באר שבע. בינואר 2012 הושאל להפועל רמת השרון עד לסיום העונה. בינואר 2013 הושאל להפועל בני לוד מהליגה הלאומית. ב-15 במרץ 2013 הבקיע את שער הבכורה שלו בקריירה, בתיקו 1–1 מול הפועל אשקלון. בקיץ 2013 חזר לליגת העל כאשר חתם בהפועל עכו. לאחר שלא מצא את מקומו בליגת העל, בינואר 2016 חתם באהלי אל-ח'ליל מליגת העל הפלסטינית. שעבאן היה בורג חשוב בזכייתו של המועדון מחברון בגביע פלסטין של הגדה המערבית, כאשר הצטיין בגמר עם שער ובישול. בקיץ 2016 חתם שעבאן לשישה חודשים במועדון מצ'ילה, פלסטינו, מליגת העל הצ'יליאנית. בינואר 2017 חזר לאהלי אל-ח'ליל מהליגה הפלסטינית. ב-5 בפברואר 2020, חתם במ.ס. דבורייה מליגה א' צפון. ב-13 ביולי 2020 חתם שעבאן לעונה אחת בהפועל כפר כנא מליגה א' צפון. בצעירותו, שיחק בכל גילאי נבחרות ישראל החל מהנערים, ועד לנבחרת הצעירה של ישראל עד גיל 21 עמה הופיע פעם אחת. אולם לאחר ששעבאן הציג יכולת טובה בליגה הפלסטינית, החליט שעבאן לייצג את נבחרת פלסטין. ב-24 במרץ 2016 ערך את הופעת הבכורה שלו בנבחרת הפלסטינית הבוגרת מול איחוד האמירויות הערביות, במשחק בו נבחרתו הפסידה 0–2 בשלב הבתים של מוקדמות מונדיאל 2018 - אסיה. שאדי שעבאן, באתר ההתאחדות לכדורגל בישראל שאדי שעבאן, באתר Transfermarkt שאדי שעבאן, באתר Soccerway שאדי שעבאן, באתר National Football Teams שאדי שעבאן, באתר FootballDatabase.eu דאפר מחאמיד, מהדי זועבי ושאדי שעבאן חתמו במועדון ספורט דבוריה, באתר דאבל פס, 5 בפברואר 2020 מיכאל וייסרמן, שאדי שעבאן חתם בהפועל כפר קנא, באתר דאבל פס, 13 ביולי 2020 https://int.soccerway.com/matches/2016/03/24/asia/wc-qualifying-asia/united-arab-emirates/palestine/2028613/
בראד דוהרטי

בראדלי לי דוהרטי (באנגלית: Bradley Lee Daugherty; נולד ב-19 באוקטובר 1965) הוא כדורסלן עבר אמריקאי ששיחק במשך 8 עונות בליגת ה-NBA, כולן כשחקן קליבלנד קאבלירס. נחשב בעיני רבים לאחד השחקנים הגדולים בתולדות הקבוצה. דוהרטי נולד וגדל בעיר בלק מאונטן שבקרוליינה הצפונית, והוביל בשנת 1982 את קבוצת התיכון המקומית לגמר התיכונים של המדינה. בגיל 16 החל ללמוד באוניברסיטת קרוליינה הצפונית בצ'אפל היל, ושיחק במשך 4 שנים בקבוצת הכדורסל שלה תחת המאמן דין סמית'. במהלך קריירת המכללות שלו הפך לאחד השחקנים הגדולים בתולדות הקבוצה, ונבחר בעונתו האחרונה ל"חמישיית העונה של ליגת המכללות" לאחר שהעמיד ממוצעים של 20.2 נקודות ו-9.0 ריבאונדים למשחק. בשנת 2002 נבחר לאחד מ-50 חברי "קבוצת כל הזמנים של מחוז ה-ACC (ליגת החוף האטלנטי)", מתוכם 12 שחקני אוניברסיטת קרוליינה הצפונית. דוהרטי נבחר בבחירה הראשונה בדראפט ה-NBA לשנת 1986 על ידי קליבלנד קאבלירס. באותו דראפט בחרו הקאבלירס גם את הקלע רון הארפר (בחירה שמינית) ואת הרכז מארק פרייס (בחירה 25), שהצטרפו לקבוצה יחד עם הפאוור פורוורד ג'ון "הוד רוד" ויליאמס שנבחר בדראפט 1985 אך הושעה מעונתו הראשונה. לאורך עונת הרוקי שלו העמיד דוהרטי ממוצעים של 15.7 נקודות ו-8.1 ריבאונדים למשחק ונבחר לחמישיית הרוקיז של העונה, יחד עם חבריו לקבוצה ויליאמס והארפר. ארבעת השחקנים הצעירים היוו את שלד הקבוצה בשנים הבאות, יחד עם הפורוורד הוותיק לארי נאנס, והובילו אותה לשלב הפלייאוף ב-6 מתוך 8 העונות של דוהרטי בקאבלירס. באותה תקופה העמיד דוהרטי ממוצעים של 19.0 נקודות, 9.5 ריבאונדים ו-3.7 אסיסטים למשחק, ונבחר להשתתף בחמישה משחקי אולסטאר. מבחינה קבוצתית, הישג השיא של דוהרטי היה העפלת קליבלנד לסדרת גמר האזור המזרחי בעונת 1991/1992, אז פגשו הקאבלירס את האלופה שיקגו בולס, והפסידו לה בתוצאה 4-2. באותה סדרה העמיד הסנטר ממוצעים של 17.7 נקודות, 10.2 ריבאונדים ו-4.2 אסיסטים למשחק. במהלך עונת 1993/1994 סבל דוהרטי מפריצת דיסק שגרמה לו להחמיץ את 32 המשחקים האחרונים של העונה הסדירה. בשתי העונות הבאות המשיך דוהרטי להיכלל בסגל הקבוצה, אך לא שותף באף משחק, ופרש ממשחק באופן רשמי בסיום עונת 1995/1996. בעת פרישתו החזיק דוהרטי בשיאי הנקודות (10,389) והריבאונדים (5,227) של מועדון הקאבלירס, והמשיך להחזיק בשני השיאים עד שנת 2008 בה עקפו אותו לברון ג'יימס וז'ידרונאס אילגאוסקאס בשתי הקטגוריות, בהתאמה. ב-1 במרץ 1997 העלתה קליבלנד את גופייתו עם המספר 43 לתקרת אולמה הביתי כהוקרה על תרומתו לקבוצה. מאז נובמבר 2014 משמש דוהרטי כפרשן של משחקי מכללות ו-NBA ברשת ESPN. מדיה וקבצים בנושא בראד דוהרטי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה ב-NBA, באתר Basketball-reference.com דירוג השחקנים הגדולים בתולדות הקאבלירס, באתר bleacherreport.com סטטיסטיקות קריירת המכללות של דוהרטי, באתר sports-reference.com רשימת נבחרי קבוצת כל הזמנים של מחוז ה-ACC, באתר אוניברסיטת קרוליינה הצפונית רשימת הנבחרים בדראפט 1986, באתר basketball-reference.com סטטיסטיקות סדרת גמר המזרח 1992, באתר basketball-reference.com פרופיל השחקן, באתר הרשמי של קליבלנד קאבלירס המובילים הסטטיסטיים של קליבלנד קאבלירס, באתר basketball-reference.com דוהרטי מועסק כפרשן ברשת ESPN, באתר nationalspeedsportnews.com
ג'אווהר מנארי

ג'אווהר מנארי (בערבית: جوهر مناري; נולד ב-8 בנובמבר 1976 במונסתיר שבתוניסיה) הוא כדורגלן עבר תוניסאי ששיחק בעמדת הקשר ההגנתי. מנארי שיחק בעיקר בקבוצת אספרנס התוניסאית עמה זכה בשלוש אליפויות מקומיות, וכן בנירנברג הגרמנית עמה זכה בשנת 2007 בגביע הגרמני. לזכותו של מנארי 72 הופעות במדי בנבחרת תוניסיה. מנארי גדל במועדון US מונסתיר בעיר הולדתו, ובשנת 2001 החל לשחק באספרנס, מהמועדונים הבכירים בתוניסיה. עם אספרנס זכה מנארי בשלוש אליפויות רצופות, בין השנים 2002 ו-2004. יכולתו הטובה, וזכייתו בגביע אפריקה לאומות 2004 עם נבחרת תוניסיה, הביאו להתעניינות של מועדונים אירופיים, ובשנת 2005 חתם מנארי בנירנברג. מנארי הפך לבורג חשוב בקישור הקבוצה עד מהרה, ושיתף פעולה בקישור הקבוצה עם יאן פולאק, תומאס גלאשק ומארק מינטאל. עונת 2006/07 הייתה עונת שיא עבור מנארי ונירנברג. הקבוצה סיימה במקום השישי בבונדסליגה, ואף זכתה בגביע הגרמני לאחר ניצחון 3-2 בגמר על שטוטגרט. מנארי ישב על הספסל בגמר זה ולא שותף. בעונת 2007/08, עונה אחת בלבד אחרי עונת השיא, נירנברג ומנארי נשרו אל הבונדסליגה השנייה, אך שבו לבונדסליגה כעבור עונה אחת בלבד. בעונת 2009/10 איבד מנארי את מקומו בהרכב נירנברג, ומיעט מאוד לשחק. בתום עונה זו עזב את הקבוצה, לאחר חמש עונות, בהן צבר 88 הופעות ליגה והבקיע ארבעה שערים, וחתם בפ.ס.וו. פרנקפורט. מנארי שיחק בקבוצה זו עונה אחת, אך מיעט מאוד לשחק. בתום עונה זו עזב את הקבוצה והפך לשחקן חופשי. מנארי החל לשחק בנבחרת תוניסיה בשנת 2002, והיה שותף לזכייתה בגביע אפריקה לאומות 2004, כאשר הבקיע את שער הניצחון לתוניסיה ברבע הגמר מול נבחרת סנגל, במשחק שהסתיים בתוצאה 1-0 לתוניסיה. מנארי השתתף גם במשחק הגמר של האליפות, בו ניצחה תוניסיה 2-1 את נבחרת מרוקו. בשנת 2005 השתתף מנארי עם תוניסיה בגביע הקונפדרציות 2005, שממנו הודחה תוניסיה בשלב הבתים. בשנת 2006 השתתף מנארי בגביע אפריקה לאומות 2006, שבו הודחה תוניסיה ברבע הגמר על ידי נבחרת ניגריה בבעיטות הכרעה. באותה שנה, השתתף מנארי עם תוניסיה במונדיאל 2006, והבקיע בשלב הבתים שער יתרון מפתיע מול נבחרת ספרד בדקה השמינית. יתרון זה החזיק מעמד עד הדקה ה-71, וספרד ניצחה לבסוף 3-1. תוניסיה הודחה מהמונדיאל בשלב הבתים. גביע אפריקה לאומות 2008 היה הטורניר הגדול האחרון בו השתתף מנארי. בטורניר זה הודחה תוניסיה ברבע הגמר לאחר הפסד 3-2 לנבחרת קמרון. לאחר טורניר זה מנארי לא זומן יותר לנבחרת, וסיים את הקריירה שלו עם 72 הופעות ושלושה שערים. עם אספרנס: אליפות ליגת העל התוניסאית (3): 2001/02, 2002/03, 2003/04 עם נירנברג: הגביע הגרמני: 2006/07 עם נבחרת תוניסיה: גביע אפריקה לאומות: 2004 ג'אווהר מנארי, באתר Transfermarkt ג'אווהר מנארי, באתר Fussballdaten.de (בגרמנית) ג'אווהר מנארי, באתר WorldFootball.net ג'אווהר מנארי, באתר National Football Teams ג'אווהר מנארי, באתר FootballDatabase.eu
סיומת

האם התכוונתם ל... סופית או סיומת (אנ') – בבלשנות, מוספית, מורפמה המתווספת לבסיס המילה ולאותיות השורש שלה וכך מתאימה את משמעותה סיומת שם משפחה נפוצה (כגון סמית' או "-ביץ") סיומת קובץ – מספר אותיות, ספרות או סימנים המופיעים לאחר נקודה בסוף שם קובץ מחשב סיומת אינטרנט – חלקו האחרון של שם תחום של אתר אינטרנט, המאפיין את סוג האתר (למשל Org לאתרי מוסדות התנדבותיים) או המדינה אליה הוא קשור סיום
מאיק צירבס

מאיק צירבס (בגרמנית: Maik Zirbes; נולד ב-29 בינואר 1990) הוא כדורסלן גרמני המשחק בעמדת הסנטר בקבוצת בנפיקה ליסבון ובנבחרת גרמניה. צירבס נולד בטראבן-טרארבאך שבמערב גרמניה. שיחק כדורסל במועדון הנוער ובקבוצה הבוגרת של טריר. ב-2012 עבר לברוז במברג, הוא נבחר לשחקן המשתפר של העונה ולשחקן הגרמני הצעיר הטוב ביותר, הוא זכה עם במברג באליפות הבונדסליגה ובסופר-קאפ הגרמני. ב-2014 עבר לכוכב האדום בלגרד מסרביה. זכה עם הקבוצה באליפות, בגביע הסרבי ובאליפות הליגה האדריאטית. בעונת 2015/2016 זכה עם הקבוצה בפעם השנייה ברציפות באליפות סרביה ובאליפות הליגה האדריאטית, והעפיל עמה עד שלב רבע הגמר ביורוליג. הוא רשם ממוצע של 12.4 נקודות ו-6.1 ריבאונדים למשחק ביורוליג, ממוצע של 13.2 נקודות ו-5.9 ריבאונדים בליגה האדריאטית וממוצע של 10.3 נקודות למשחק בליגה הסרבית. צירבס חבר בנבחרות הלאומיות של גרמניה מאז נעוריו. הוא השתתף באליפות אירופה עד גיל 18 שהתקיימה ב-2008 ביוון. הוא רשם באליפות ממוצע של 16.5 נקודות ו-8.3 ריבאונדים למשחק. ב-2009 שיחק עם הנבחרת באוניברסיאדת בלגרד. ב-2010 שיחק באליפות אירופה עד גיל 20 והשיג ממוצע של 11.7 נקודות ו-6.8 ריבאונדים למשחק. ב-2013 היה חבר בנבחרת גרמניה שהשתתפה באליפות אירופה שהתקיימה בסלובניה. ביוני 2016 חתם מאיק צירבס על חוזה לשנתיים במכבי תל אביב. בינואר 2017 הושאל לבאיירן מינכן. בתום העונה שוחרר ממכבי תל אביב וחתם באופן קבוע בבאיירן. מדיה וקבצים בנושא מאיק צירבס בוויקישיתוף מאיק צירבס, ברשת החברתית פייסבוק פרופיל, באתר eurobasket פרופיל, באתר פיב"א פרופיל, באתר היורוליג מאיק צירבס באתר הליגה האדריאטית מאיק צירבס באתר הליגה הסרבית יהונתן אליהו‏, נהג חדש: הפריחה הפתאומית של מאיק צירבס מהכוכב האדום בלגרד, באתר וואלה, 18 בדצמבר 2015 מאיק צירבס באתר האליפות מאיק צירבס באתר האליפות
חתולי חצר

חתולי חצר (בצרפתית: Chat Boume) היא סדרת טלוויזיה קנדית ששודרה בישראל בדיבוב עברי לראשונה ב-1996. ארבעה חתולים אנושיים מבלים את היום בפתירת בעיות יומיומיות ושרים שירים. חמודון (אברהם מור) ידעני (שמוליק טנא) גורי (ענת עצמון) חתולית (סי היימן) ניהול מוזיקלי - שמוליק טנא תרגום - מיכאל אביב עיבוד ומילים לשירים - עמרי כהן יועץ לשון - נתן נחמיאס הוקלט באולפני דאב. טכנאי הקלטה - אסף שלמה עריכה אלקטרונית - יוחאי צוברי ומירלה שייע עיצוב פתיח - חנה דרורי קשי עוזרת הפקה - אורית יואלי בימוי קולות - ניקו בר הפקת הגרסה העברית - חסיה ורטהיים הטלוויזיה החינוכית הישראלית "חתולי חצר", במסד הנתונים הקולנועיים IMDb (באנגלית) "חתולי חצר", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מגי סטיד

מגי סטיד (באנגלית: Maggie Steed; נולדה ב-1 בדצמבר 1946) היא שחקנית וקומיקאית אנגלייה. סטיד נולדה בשם מרגרט בייקר בפלימות' שבמחוז דבון. היא למדה משחק בבית הספר לתיאטרון "בריסטול אולד ויק" בבריסטול. היא עזבה את הלימודים ועבדה כמזכירה. שנים אחר כך התחילה להתעניין שוב בתיאטרון והתחילה לשחק בתיאטרון בלגרייד בקובנטרי יחד עם קלייב ראסל וסו ג'ונסטון. מגי סטיד שיחקה על במות התיאטרון עם התיאטרון המלכותי הלאומי והלהקה השייקספירית המלכותית, וגם הופיעה כסטנדאפיסטית. תפקידה הגדול הראשון בטלוויזיה היה בסדרה "Shine on Harvey Moon" בתפקיד ריטה מון. היא שיחקה בתפקיד מרגרט קראב בסדרה "Pie in the Sky" ובתפקיד פיליס וולף בסדרת הטלוויזיה "Born and Bred". עוד הופיעה בטלוויזיה בסדרות "Minder", "עור רגיש" ו"ג'אם וג'רוזלם". ב-2008 הופיעה סטיד בקומדיה "Noises Off" מאת מייקל פראיין בתפקיד גברת קלאקט, בסיור הופעות בהפקת להקת תיאטרון אמבסדור. בין השאר הופיעה בתיאטרון ניו ויקטוריה בווקינג. בין השחקנים שהשתתפו במחזה היו סופי באולד, קולין בייקר וג'ונתן קוי. ב-2010 שיחקה סטיד בסרט קצר בשם "The Miserables" ושנה לאחר מכן הופיעה על הבמה במחזה "The Belle's Stratagem" יחד עם השחקנית ג'קי קלון. סטיד שיחקה בתפקיד קוני סאקס בעיבוד של ה-BBC לספריו של ג'ון לה קארה "טרילוגיית קארלה". סטיד השתתפה ב"קמפיין נגד גזענות בתקשורת". ב-1 במרץ 1970 הופיעה בסדרה של ה-BBC בשם "Open Door" יחד עם סטיוארט הול (אנ'), בה מתחה ביקורת על ייצוגי ההגירה והסטריאוטיפים הגזעניים בטלוויזיה הבריטית. היא הייתה שותפה בכתיבה ובהופעה בקומדיה "An Evening for Nicaragua" ששודרה בטלוויזיה הבריטית ב-1983. במופע השתתפו בן אלטון, דון פרנץ', ג'ניפר סונדרס, אמה תומפסון וריק מייאל. בשנת 2022 החלה לככב בסדרת הטלוויזיה הקומית "10 אחוז" מבית פריים וידאו. מגי סטיד, במסד הנתונים הקולנועיים IMDb (באנגלית) מגי סטיד, באתר MusicBrainz (באנגלית) מגי סטיד בסדרה "Born and Bred" באתר ה-BBC ריאיון עם מגי סטיד באתר ה-BBC
סורגון

האם התכוונתם ל... טרנספר (Sürgün) - המילה הטורקית לטרנספר, בוצע מספר פעמים בחיי האימפריה העות'מאנית גירוש הטטרים מקרים (Sürgünlik) - גירושם של בני העם הטטרי מחצי האי קרים שבוצע בשנת 1944
מוסטפא

מוסטפא (בערבית: مصطفى, תעתיק מדויק: מצטפא) הוא שם ממקור ערבי, פירושו הוא "הנבחר". משמש כשם פרטי לגברים וכשם משפחה. האם התכוונתם ל... מוסטפא הראשון – מסולטאני האימפריה העות'מאנית מוסטפא השני – מסולטאני האימפריה העות'מאנית מוסטפא השלישי – מסולטאני האימפריה העות'מאנית מוסטפא הרביעי – מסולטאני האימפריה העות'מאנית מוסטפא כאמל – מהפכן מצרי שם משפחה: אבו עלי מוסטפא – מזכ"ל החזית העממית לשחרור פלסטין אייזיאה מוסטפא – שחקן אמריקאי אישים ששמם הפרטי הוא מוסטפא
עמוס קולק

עמוס קולק (נולד ב-15 בספטמבר 1947 בעין גב) הוא סופר, במאי, תסריטאי, מפיק ושחקן קולנוע. בנם של תמר וטדי קולק, שהיה שנים רבות ראש עיריית ירושלים. בוגר האוניברסיטה העברית בפסיכולוגיה ופילוסופיה. הרומן הראשון שלו, "אל תשאלי אם אני אוהב" עוּבד לסרט, כשהוא משמש התסריטאי והמפיק, וכן גם השחקן הראשי. קולק כתב עבור הסרט את השירים "פגישה ראשונה" ששרה אילנה אביטל ו"אל תשאלי אם אני אוהב" ששר דויד ברוזה. את שני השירים הלחינה נורית הירש. בשנת 1985 ביים ושיחק בסרט הקולנוע "מניו יורק באהבה" בכיכובו של דודו טופז. בשנת 1992 ביים ואף שיחק בסרט "להב חצוי", לצד השחקנית פיי דאנאוויי. היה שותף עם אביו, טדי קולק, לכתיבת הספר "ירושלים אחת", וכן יצר סרט תיעודי על אביו. ("טדי קולק, מווינה לירושלים" 1995). עיקר פעילותו הקולנועית נעשתה בניו יורק, במסגרת הקולנוע העצמאי האמריקני. סרטו "אוכל מהיר, נשים גנובות" (2000) היה מועמד לפרס דקל הזהב בפסטיבל קאן. ב-2008 עלה לאקרנים בישראל סרטו "חסר מנוחה" בכיכובם של משה איבגי ורן דנקר. ב-2017 יצא לאור ספרו "אלון כרום". קולק נשוי ליבנת ואב לשתי בנות. לאחר מספר שנים שבהן התגורר בניו יורק, חזר לירושלים ב-2004. מדיה וקבצים בנושא עמוס קולק בוויקישיתוף עמוס קולק, במיזם "אישים" לתיעוד היצירה הישראלית עמוס קולק, במסד הנתונים הקולנועיים IMDb (באנגלית) עמוס קולק, באתר "אידיבי", מאגר הידע העברי לקולנוע ישראלי ועולמי עמוס קולק, באתר ספר הקולנוע הישראלי עמוס קולק, באתר AllMovie (באנגלית) עמוס קולק, במסד הנתונים הקולנועיים KinoPoisk (ברוסית) עמוס קולק, דף שער בספרייה הלאומית רשימת הפרסומים של עמוס קולק, בקטלוג הספרייה הלאומית סמדר שילוני, "חסר מנוחה" זכה בפרס איגוד בתי הקולנוע בברלין, באתר ynet, 16 בפברואר 2008 רעיה מורג, על סרטו של עמוס קולק, "חסר מנוחה", בקשר עם הרומן "אשה בורחת מבשורה" של דויד גרוסמן, באתר הארץ, 6 ביוני 2008 המשפחה לא הייתה בראש סדר העדיפויות שלו, באתר ynet, פברואר 2008 גילי איזיקוביץ, זאת לא חולשה, זאת אנושיות, באתר הארץ, 23 בספטמבר 2011 משה גלעד, "אלון כרום" הוא התפסן בגיא בן הינום, באתר הארץ, 7 ביוני 2017 עמוס קולק, קירק דאגלס ואבי טדי קולק, מייקל דאגלס ואני, באתר הארץ, 1 במרץ 2017 עמוס קולק, סיפור: "אליזבת", באתר הארץ, 31 ביולי 2017 ערך זה הוא קצרמר בנושא ישראלים ובנושא במאים. אתם מוזמנים לתרום לוויקיפדיה ולהרחיב אותו.
עליזה אולמרט

עליזה אולמרט (נולדה ב-10 בספטמבר 1946) היא אמנית, מחזאית, תסריטאית וסופרת ישראלית, רעיית ראש ממשלת ישראל ה-12 אהוד אולמרט. עליזה ריכטר נולדה במחנה העקורים אשווגה באשווגה שבגרמניה להורים ניצולי שואה, ועלתה עם משפחתה לישראל בשנת 1949. גדלה ברמת גן ובחולון, בוגרת תיכון ע"ש קוגל. בשנים 1964–1966 שירתה בצה"ל כמדריכה בבה"ד 12. לאחר מכן למדה עבודה סוציאלית באוניברסיטה העברית בירושלים (1970) ועבדה בשנים 1970 - 1974 כעובדת סוציאלית במועצה האזורית מטה יהודה. עד שנת 1980 עבדה בפיתוח מרכזים להשמת ילדים עבור משרד החינוך. בשנים 1985 - 1987 למדה באקדמיה לאמנות ועיצוב בצלאל, במגמת עיצוב סביבתי. מתקופת לימודיה ואילך הציגה תערוכות יחיד של יצירות צילום, ציור ואמנות פלסטית. בתקופת כהונתו של אולמרט כראש ממשלה, עבדה במשך 11 חודשים בחברת ר.א.מ.ג.א. ניהול ואחזקות של אבי נאור, וקיבלה שכר של 240 אלף ש"ח. מתוקף מעמדה הציבורי כאשת שר ובהמשך כאשת ראש הממשלה, ישבה בראש אור שלום וארגון "הסדנה", והייתה חברת הנהלה בעמותת "טללים". כאשת ראש הממשלה קידמה נוער בסיכון ולפיתוח אוכלוסיות בגיל הרך. במסגרת זו הייתה בין היוזמות העיקריות של תוכנית התחלה טובה - שמטרתה להרחיב באופן ניכר את הטיפול בנוער ובילדים הנמצאים בסיכון, תוך השקעת קרוב למחצית מהמשאבים בתוכניות לילדים בגיל הרך. לעליזה ואהוד אולמרט ארבעה ילדים, מיכל אולמרט, דנה אולמרט, איש העסקים שאול אולמרט, אריאל אולמרט וכן שולה, אותה אימצו בעקבות ביקורה בפנימייה לילדים בסיכון. פנטזיה לפסנתר, מחזה, הועלה בתיאטרון הקאמרי. בימוי גדליה בסר, תפאורה ירז'י קוברסקי, מוזיקה עודד זהבי - הוצג ביוני 1994; וכן בתיאטרון היילברון. מבחן מגן, דרמה, הוקרנה בטלוויזיה הישראלית. שם נרדף, דרמה (בשיתוף עם סביון ליברכט), הוקרנה בטלוויזיה הישראלית פרוסה של ים, רומן בהוצאת זמורה, עוסק בדילמות מורכבות בחיי אדם. שפת קיר, אלבום ציורי גרפיטי (בשיתוף עם גיל הראבן), הוצאת ידיעות אחרונות, 2007. אילן בן עמי, האישה שאיתו: חייהן הפרטיים והציבוריים של נשות ראשי הממשלה בישראל, הוצאת מטר, 2010. עליזה אולמרט, עמ' 259–275. אתר האינטרנט הרשמי של עליזה אולמרט עליזה אולמרט, ב"לקסיקון הספרות העברית החדשה" עליזה אולמרט, ב"לקסיקון הקשרים לספרות ישראלית" עליזה אולמרט, באתר המכון לתרגום ספרות עברית (באנגלית) שגיא בן נון‏, הערכת מומחה: "אף אחד לא יתעניין עכשיו ביצירות של עליזה אולמרט", באתר וואלה, 13 במאי 2014 טלי ליפקין-שחק, מעריב, עליזה אולמרט: משתמשים בי כדי לפגוע באהוד, באתר nrg‏, 29 באוקטובר 2006 אריאנה מלמד, "אין גבול לשנאה" - ראיון על ספרה "שפת קיר", באתר ynet, 13 באפריל 2007 נעמה לנסקי, גידי וייץ, עליזה אולמרט, אמנית יקרה, באתר הארץ, 5 במאי 2008 ארלקראיה אבנרי, עליזה אולמרט בארץ הפלאות. אריה אבנרי דן ביושרה של גברת אולמרט, חדשות מחלקה ראשונה ראיון עם עפרה בייקל לאחר הניצחון בבחירות 2006 אריאנה מלמד, תוכנית ההתנתקות של עליזה אולמרט, באתר ynet, 6 בספטמבר 2010 עליזה אולמרט, דף שער בספרייה הלאומית עליזה אולמרט, בלקסיקון הספרות העברית החדשה [1] יואב יצחק, מדוע קיבלה רעיית רה"מ עליזה אולמרט 240 אלף שקל ממנכ"ל אמדוקס לשעבר אבי נאור?, באתר TheMarker‏, 25 באוקטובר 2006 סטלה קורין-ליבר, ‏עליזה אולמרט תעמוד בראש התוכנית הממשלתית לטיפול בילדים בסיכון, באתר גלובס, 13 בדצמבר 2006
S

S (אֶס) היא האות התשע עשרה באלפבית הלטיני. מקורה של האות באות היוונית סיגמא (Σ), ומקורה של זו באות השמית (פיניקית) "ש". האות מייצגת עיצור מכתשי, חוכך, אטום (/IPA: /s), אבל לפעמים היא מייצגת עיצור מכתשי, חוכך שורק, קולי (/IPA: /z), ולעיתים גם עיצור בתר-מכתשי, חוכך שורק, קולי (/IPA: /ʒ). באלפבית פונטי האות מיוצגת על ידי המילה "סיירה" (Sierra) ב-ASCII מיוצגת על ידי 83 (S) או 115 (s). בקוד מורס מיוצגת על ידי שלוש נקודות: · · · בכתב ברייל: בקוד לוחיות הרישוי הבינלאומי, S מייצגת את שוודיה. בלוחות שנה, S היא קיצור ליום השבת (באנגלית: Saturday) או יום ראשון (באנגלית: Sunday) או קיצור של חודש ספטמבר. לעיתים נכתב SA כקיצור ליום שבת (Saturday), ו־SU כקיצור ליום ראשון (Sunday). בכימיה: S מסמלת את היסוד גופרית. S הוא גם סוג של אורביטל אטומי (פונקציה של ההסתברות למיקום אלקטרון) בעל צורה כדורית. בביוכימיה, S מסמלת סרין. במחשבים: S יכולה להתייחס לשפת התכנות S. 
 היא קוד HTML לטקסט שעליו קו חוצה. בדיבאגרים רבים, s היא קיצור ל-step - צעד בתוכנה. בנתב (router) מייצג ניתוב סטטי (Static route). בכלכלה, S מייצגת את ההיצע ולעיתים רחוקות את החיסכון. בשושנת הרוחות, S מייצגת את כיוון דרום (South). במדע: s מייצגת את יחידת הזמן שנייה. במתמטיקה: נהוג להשתמש באות S לציון שטח (Surface). נהוג להשתמש באות S לציון סכום [באנגלית: Sum] (למשל: סכום של טור חשבוני). S ארוכה היא סימן האינטגרל. S {\displaystyle \mathbb {S} } מייצגת סדניונים. Sn מייצגת סדרה גאומטרית מסדר n מייצגת ביחידות את דרכו של גוף כלשהו, על ידי הכפלת הזמן במהירות (גם בפיזיקה). בפיזיקה: S מסמלת לעיתים שטח. בצנטריפוגה, S מסמלת יחידת סוודברג - המודדת שקיעה. בתרמודינמיקה, S מייצגת אנטרופיה. Ŝ, ŝ -‏ s עם גג Ş, ş -‏ s עם סדיליה Š, š -‏ s עם קארון ʂ — s עם וו - סימן באלפבית הפונטי הבינלאומי. ſ — S ארוכה ʃ — סימן אש - משמש בתעתיק הפונטי הבינלאומי. ∫, ∫ — סימן האינטגרל. $ — סימן דולר. ß — סימן אסצט בגרמנית. Ѕ, ѕ — האות העשירית באלפבית המקדוני. S̈ -‏ S עם אומלאוט
כף ז'רלאש

כף ז'רלאש (באנגלית: Cape Gerlache) הוא כף, או לשון יבשה, המהווה את הקצה הצפון-מזרחי של חצי האי דייוויס, אנטארקטיקה, 6.4 ק"מ דרומית-מזרחית לאי דייוויד. את לשון היבשה גילתה בנובמבר 1912 משלחת אוסטרלאסיה לאנטארקטיקה, 1914-1911, בראשות דאגלס מוסון, שכינה אותה על שם לויטננט אדריאן דה ז'רלאש, מנהיג המשלחת האנטארקטית הבלגית, 1899-1897.
מזה

האם התכוונתם ל... מזה – מנת פתיחה מזה (דמות מקראית) – נכדם של עשו ובשמת מזה (יישוב תלמודי) – יישוב בגליל בתקופת המשנה והתלמוד ערוץ מזה – ערוץ טלוויזיה גאורגי מאזה – שכונה בדמשק טינה מזה – גולשת אלפינית סלובנית פרנץ מזה – היסטוריון של הספורט יהודי-הונגרי מצה מזי
אליפות אפריקה בכדורגל נשים 2004

אליפות אפריקה בכדורגל נשים 2004, היא אליפות אפריקה בכדורגל נשים השישית שארגנה קונפדרציית הכדורגל של אפריקה. הטורניר נערך בדרום אפריקה מ-18 בספטמבר עד ה-3 באוקטובר 2004. נבחרת דרום אפריקה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 2004. במשחק הגמר נפגשו ניגריה (בפעם השישית ברציפות) וקמרון - בהופעה ראשונה בגמר מאז 1991. בסיום המשחק, ניצחה ניגריה 0-5, וזכתה בתואר בפעם השישית בתולדותיה. פרפטואה נקווצ'ה, שכבשה רביעייה בגמר, סיימה כשחקנית המצטיינת וכמלכת השערים (9 כיבושים) של הטורניר.
איימן עבד א-נור

איימן עבד א-נור (בערבית: أيمن عبد النور, בצרפתית: Aymen Abdennour, נולד ב-6 באוגוסט 1989 בסוסה שבתוניסיה) הוא כדורגלן תוניסאי המשחק באום סלאל ובנבחרת תוניסיה בעמדת הבלם. עבד א-נור החל את קריירת הבוגרים שלו במועדון הפאר התוניסאי אטואל דו סאהל בשנת 2007, והפך במהרה ליקיר האוהדים על אף גילו הצעיר. בעונת 2009 הבקיע עבד א-נור חמישה שערים למרות היותו בלם, וסייע למועדון לסיים במקום השלישי בליגה התוניסאית. בזכות יכולתו הטובה גרר התעניינות ממועדונים באירופה, ובינואר 2010 הושאל לחצי עונה לורדר ברמן מהבונדסליגה, עם אופציה לרכישתו בתום החוזה. עבד א-נור לא השתלב בורדר ברמן, אף על פי שהקבוצה סיימה באותה עונה במקום השלישי בבונדסליגה, וברמן לא מימשה את אופציית הרכישה. בתום ההשאלה חזר עבד א-נור לעונה נוספת באטואל דו סאהל. בסיום עונת 2010/11 עזב עבד א-נור שוב את הקבוצה, וחתם על חוזה לארבע שנים בטולוז מליגת העל הצרפתית. עבד א-נור הציג בטולוז משחק הגנה משובח, וסייע לקבוצה הצנועה להתמקם במרכז הטבלה של הליגה הצרפתית, ובמהלך תקופתו בקבוצה, הוארך חוזהו עד 2016. עם זאת, בפגרת החורף של עונת 2013/14 הושאל עבד א-נור עד לתום העונה למונקו, שהתמודדה על מקום בליגת האלופות והזדקקה לחיזוק בהגנה. עבד א-נור הציג יכולת מצוינת במחצית העונה ששיחק במונקו, ובסיומה חתם על חוזה קבוע בקבוצה למשך ארבע שנים. בעונת 2014/15 המשיך עבד א-נור להציג יכולת מצוינת, וסייע לקבוצה לסיים במקום השלישי בליגה הצרפתית, כאשר בליגת האלופות עבד א-נור היה חלק מחוליית הגנה שספגה חמישה שערים בלבד בעשרה משחקים, והודחה ברבע הגמר על ידי יובנטוס. יכולת זו זיכתה את עבד א-נור במקום בנבחרת השנה של התאחדות הכדורגל האפריקאית לשנת 2015. בעונת 2015/16 חתם נמכר עבד א-נור ממונקו לולנסיה הספרדית, תמורת סכום בלתי ידוע, וחתם על חוזה לחמש שנים, במטרה להחליף את ניקולאס אוטמנדי שעזב למנצ'סטר סיטי. ב-29 באוגוסט 2017 הושאל לעונה אחת למרסיי. ב-12 ביולי 2019 חתם עבד א-נור בקוניאספור הטורקית לעונה אחת. ב-16 בספטמבר 2020 חתם באום סלאל הקטארית. עבד א-נור היה הקפטן של נבחרת תוניסיה בכדורגל עד גיל 21, ובשנת 2009 החל לשחק בנבחרת תוניסיה הבוגרת. עבד א-נור השתתף עם תוניסיה בגביע אפריקה לאומות 2012, ממנו הודחה תוניסיה ברבע הגמר על ידי נבחרת גאנה, בגביע אפריקה לאומות 2013 ממנו הודחה תוניסיה בשלב הבתים, ובגביע אפריקה לאומות 2015, בו הודחה תוניסיה ברבע הגמר על ידי המארחת, נבחרת גינאה המשוונית בהארכה. בשנת 2017 השתתף עבד א-נור עם תוניסיה בגביע אפריקה לאומות 2017, שם הודחה תוניסיה ברבע הגמר על ידי נבחרת בורקינה פאסו. אישיים נבחרת השנה של התאחדות הכדורגל האפריקאית: 2015, 2016 מדיה וקבצים בנושא איימן עבד א-נור בוויקישיתוף איימן עבד א-נור, ברשת החברתית אקס (טוויטר) איימן עבד א-נור, ברשת החברתית אינסטגרם איימן עבד א-נור, באתר Transfermarkt איימן עבד א-נור, באתר Soccerway איימן עבד א-נור, באתר BDFutbol איימן עבד א-נור, באתר WorldFootball.net איימן עבד א-נור, באתר National Football Teams איימן עבד א-נור, באתר FootballDatabase.eu איימן עבד א-נור, באתר ESPN